# Colòures

Colòures (Coulaures en francés) es una comuna d'Occitània, dins la region istorica de Perigòrd, administrada per lo departament de Dordonha de la region de Novela Aquitània, ancianament d'Aquitània.

## Geografia
### Perimètre dau territòri

Comunas confrontantas de Colòures :
| Sent Jòri las Blos | Sent Gèrman daus Prats | |
| | | Sent Pantali d'Eissiduelh |
| Savinhac de las Gleisas, Maiac | Sent Pantali d'Ans (com. nov. de Cujac Auvesera Vau d'Ans) | Tortoirac, Senta Aulaia d'Ans |

## Toponimia

La prononciacion es [ku’lɔwre$^j$].
Colòures es atestat en latin au segle XV : Parochia de Colubriis. Lo nom vendriá dau nom ancian de la colòbra, colaura, encara viu en Gasconha: lo luòc èra benleu enfecit de serps, se lo nom se referís pas a una bèstia mitologica$^,$$^,$ coma lo Colòbre de La Linda. Lo diccionari lemosin Lavalada dona colobra, mas dins un parlar que chamnha lo latin faber en faure, es pas defendut de suspechar una influéncia sabenta e donc de supausar que lo mot ancian èra quauqua res coma colaura.
I a pasmens una autra possibilitat. Òm s'atendriá a trobar una fòrma sufixada pusleu que lo simple nom de l'animau, coma a Colobrieras. E Colòures fai pensar a Colòbres (Erau), dins un país que lo latin faber i ven fabre. Colòbres es un calu-briga, nom de fortalesa gallesa, emb lo sens de « fortalesa (briga) de pèira (cal-) »$^,$. Çò que dona dau pes a aquela ipotèsi, es que Colòures a una situacion estrategica remarcable : au junhent d'Eila e de Loa, lo planetge s'afonsa en coenh dins la ribièra, site qu'auriá permés a un fòrt de contrarollar la circulacion. Lo nom de la colobra auriá solament influenciat l'evolucion fonetica, coma per Colòbres.

## Administracion

Lista dus cònsols successius :
| Periòde | Periòde | Identitat | Etiqueta | Qualitat |
| març de 2008 | 2026 | Corinne Ducrocq | sens etiqueta | tecniciana |
| març de 1989 | 2008 | Alain Guichard | PCF | |
| | 1989 | | | |
| Totas las donadas son pas encara conegudas. |||||
* Avant la refòrma cantonala de 2014, aplicada en 2015, la comuna èra dau canton de Savinhac de las Gleisas; es aura dau canton d'Eila Loa Auvesera.

## Demografia

modificar « persona »  v · d · m 
Evolucion demografica Populacion comunala actuala (2013): 737, totala: 853 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 246 | 1 100 | 1 148 | 1 104 | 1 419 | 1 380 | 1 538 | 1 560 | 1 585 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 523 | 1 504 | 1 451 | 1 365 | 1 374 | 1 389 | 1 337 | 1 326 | 1 205 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 217 | 1 196 | 1 120 | 1 043 | 1 000 | 958 | 923 | 928 | 931 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 822 | 754 | 726 | 696 | 743 | 683 | 733 | 735 | 736 866 |
| 2009 | 2010 |
| 735 863 | 733 860 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Veire tanben

* Comunas de Dordonha

## Nòtas

* 1 2 https://web.archive.org/web/20171219111841/http://communes-oc.cg24.fr/cantons/savignac-les-eglises/COULAURES.htm
* ↑ Chantal Tanet et Tristan Hordé, Dictionnaire des Noms de Lieux du Périgord, ed. Fanlac, segonda edicion, 2000, p. 120
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 202, a Collobrières
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 217
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 97, 341
* ↑ https://www.sudouest.fr/2020/05/24/-7507607-4583.php
* Portau de Perigòrd